《丙戌除岁》
明代·黄衷

鄂渚俄惊岁再除，江天雪霁日光舒。吏封台印裁红楮，童理官光振素书。

忆弟自从逢雁后，分年应在听鸡初。然松烧纸曾同俗，谁道迂人世事疏。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。